Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 414/14/6613	Žiar nad Hronom, 10.2.2015
EEČ : 2-52-24-2015

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno d (§ 9 odsek 1 písmeno c) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
stíhaného za  prečin krádeže podľa § 212 ods. 2 písm. a) Trestného zákona a prečin porušovania domovej slobody podľa § 194 ods. 1 Trestného zákona, formou spolupáchateľstva podľa § 20 Trestného zákona, na tom skutkovom základe, že v presne nezistenom čase, spolu s mal. XXXXX, XXXXX niekedy koncom mesiaca jún 2013 v poobedňajších hodinách, po predchádzajúcej dohode prišli k chalupe č. 200 v obci Štiavnické Bane, kde XXXXX vypáčil okno na chalupe zo zadnej strany, ktorým obaja prešli do vnútorných priestorov, kde vo vnútri vytlačili ďalšie okno vedúce do pivnice, prešli do pivnice, následne si XXXXX vzal do ruky palicu, otvoril závoru dverí, kde sa takto dostali do vnútorných priestorov chalupy, odkiaľ odcudzili 1 ks televízor zn. Technica, výr. č.: 10705200655, 1 ks Setobox, zn. Evole Orion, výrobné číslo DT1105110107961, 2 ks vyhrievacie podložky do postele, 8 ks dotykových LED svietidiel a lampášov, 1 ks deku z ovčej vlny, 1 ks vankúš z ovčej vlny, 1 ks štvormiestny stan, 3 ks spacie vaky, 1 ks gola sadu s rôznym náradím, 5 kg plynovú bombu, rôzny alkohol a rôzne nože, čím spôsobili majiteľovi XXXXX, XXXXXkodu odcudzením podľa odborného vyjadrenia vo výške 658,51 €,

lebo trestné stíhanie je neprípustné, preto že  ide o osobu, ktorá pre nedostatok veku nie je trestne zodpovedná.

Odôvodnenie:
	Poverený príslušník Obvodného oddelenia XXXXX uznesením XXXXX začal trestné stíhanie a súčasne vzniesol obvinenie ml. XXXXX, nar. XXXXX, bytom XXXXX, okr. XXXXX za prečin krádeže podľa § 212 ods. 2 písm. a) Trestného zákona a prečin porušovania domovej slobody podľa § 194 ods. 1 Trestného zákona, formou spolupáchateľstva podľa § 20 Trestného zákona, na tom skutkovom základe, že v presne nezistenom čase, spolu s mal. XXXXX, nar. 04.07.2001, niekedy koncom mesiaca jún 2013 v poobedňajších hodinách, po XXXXX dohode prišli k chalupe č. 200 v obci Štiavnické Bane, kde XXXXX vypáčil okno na chalupe zo zadnej strany, ktorým obaja prešli do vnútorných priestorov, kde vo vnútri vytlačili ďalšie okno vedúce do pivnice, prešli do pivnice, následne si XXXXX vzal do ruky palicu, otvoril závoru dverí, kde sa takto dostali do vnútorných priestorov chalupy, odkiaľ odcudzili 1 ks televízor zn. Technica, výr. č.: 10705200655, 1 ks Setobox, zn. Evole Orion, výrobné číslo DT1105110107961, 2 ks vyhrievacie podložky do postele, 8 ks dotykových LED svietidiel a lampášov, 1 ks deku z ovčej vlny, 1 ks vankúš z ovčej vlny, 1 ks štvormiestny stan, 3 ks spacie vaky, 1 ks gola sadu s rôznym náradím, 5 kg plynovú bombu, rôzny alkohol a rôzne nože, čím spôsobili majiteľovi XXXXX, XXXXX škodu odcudzením podľa odborného vyjadrenia vo výške 658,51 €.

	Uznesením ČVS:ORP-544/BS-ZH-20147 zo dňa 11.06.2014 bolo podľa § 197 ods. 1 písm. c/ Trestného poriadku  trestné stíhanie mal. XXXXX, nar. 0XXXXX, okr. XXXXX, za vyššie uvedený trestný čin odložené, z dôvodu, že trestné stíhanie je neprípustné, nakoľko pre nedostatok veku nie je trestne zodpovedný.

	V prípravnom konaní bol vypočutý obv. ml. XXXXX, ktorý sa k vyššie uvedenému trestnému činu doznal v plnom rozsahu. Ďalej bol vypočutý aj poškodený XXXXX. Bol vypracovaný znalecký posudok na vyšetrenie duševného stavu obvineného ml. XXXXX.
	
	Preštudovaním vyšetrovacieho spisu však bolo zistené, že v čase spáchania vyššie uvedeného skutku obv. ml. XXXXX mal len 13 rokov, pričom 14 rokov dosiahol až dňa 29.09.2014. 

	Podľa § 22 ods. 1 Trestného zákona kto v čase spáchania činu inak trestného nedovŕšil štrnásty rok svojho veku, nie je trestne zodpovedný. Trestne zodpovedným páchateľom je fyzická osoba, ktorá v čase spáchania trestného činu dovŕšila 14 rokov svojho veku. Dovŕšenie 14. roku veku znamená, že uplynula 24. hodina dňa, kedy má fyzická osoba 14. narodeniny.

	Podľa § 215 ods. 1 písm. d/ Trestného poriadku  prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

	Podľa § 9 ods. 1 písm. c/  Trestného poriadku  trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, ktorá pre nedostatok veku nie je trestne zodpovedná,
 
	Vzhľadom na vyššie uvedené, obv. ml. XXXXX v čase spáchania vyššie uvedeného trestného činu krádeže podľa § 212 ods. 2 písm. a) Trestného zákona a porušovania domovej slobody podľa § 194 ods. 1 Trestného zákona, nebol trestne zodpovedný

	Na základe týchto skutočností som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Karin Valentová
prokurátorka